 Proza - : - O dupa-amiaza de Georg Heym : - O dupa-amiaza de Georg Heym"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14075338 print.html' > Vizionari: 2540 > O dupa-amiaza proza [ ] Contributie la povestea unui adolescent - - - - - - - - - - - - - - - - - - - - - - - - - de Georg Heym [Georg_Heym ] 2015-07-23 | | inscris in biblioteca de miron stefan Pentru el strada parea o linie intinsa, oamenii care treceau, doar niste marionete ingamfate. Ce stiau ei de fericirea lui? El, baietasul, a intrebat-o: "imi dai voie sa te sarut?", ea si-a intins buzele, si el a sarutat-o. iar aceasta sarutare i-a mistuit inima toata ca o flacara mare, purificatoare care-l izbaveste, care il fericeste, care il insufleteste. Zeilor, ii venea sa danseze de atata bucurie. iar cerul aluneca deasupra lui asemeni unei strazi largi, albastre, lumina calatorea la apus ca o caleasca inflacarata, iar multimea caselor stralucitoare lasau impresia ca oglindesc propriul sau foc stralucitor. incerca sentimentul unei vieti puternice, navalnice, asa cum nu mai traise, de parca inota in inalt printre nori ca o pasare, scufundat in eterul vesnic, nemarginit de liber, nemarginit de bucuros, nemarginit de singur. iar diadema nevazuta a beatitudinii sta pe fruntea lui proeminenta de copil si o cruta ca pe un peisaj innoptat sub izbucnirea ampla a unui fulger. "Zeilor, sunt iubit, sunt iubit, cat se poate de iubit." A grabit pasul, a dat sa alerge, ca si cum miscarea obisnuita, ponderata ar fi fost prea inceata pentru furtuna care vuia in inima lui. si astfel a alergat la vale catre plaja si s-a asezat in apropierea marii. "O mare, mare!" si i-a povestit acesteia aventura lui c-o suspinare intretaiata, c-o soapta tremurata, in frenezia unei limbi mute. si marea avea intelegere si ii dadea ascultare, marea pe a carei intindere amenintatoare, albastra rasuna de atatea milenii uraganul bucuriei si tanguiala tristetei asemeni unei tornade eterne peste o adancime vesnic nepasatoare. isi pazea temator singuratatea. in clipa in care oamenii se apropiau, tasnea in picioare, fugea din acel loc si se tara printre dune. Odata oamenii plecati, alerga inapoi spre mare, a carei intindere coplesitoare constituia singurul pocal in care putea varsa torentul belsugului sau nesfarsit. Putin cate putin plaja s-a animat. Dintre sezlonguri licareau pretutindeni rochii albe, soseau doamne varsinice cu o carte la subrat. Umbrelele deschise la culoare falfaiau pe podelele inguste din lemn, si copiii umpleau iarasi in cete castele de nisip. Barcile cu vasle plecau in larg, corabiilor mari li se ridicau panzele. Un fotograf umbla prin nisip cu cutia aparatului in spate. Se uita la ceas. inca o jumatate de ora, inca douazeci si noua de minute, si pe urma are sa o intalneasca. O va lua de mana, vor merge impreuna in padure, acolo unde e cea mai mare liniste. Se vor aseza amandoi mana-n mana, ascunsi in desisul verde. Dar ce sa vorbeasca cu ea sa nu-l gaseasca plictisitor. Caci ea e deja o mica doamna, trebuie sa o distrezi, sa-i spui glume. Ce sa vorbeasca oare cu ea. Ah, mai degraba sa nu vorbeasca deloc, ea-l va intelege si asa. Se vor privi in ochi, isi vor spune destule. si pe urma ea o sa-i intinda din nou buzele, el o sa-i ia capul in maini, asa, asa - si a facu proba cu o tufa de grozama -, si apoi are sa o sarute, incetisor, usurel. si astfel o sa sada impreuna in padure, unul langa altul pana o sa se faca noapte; o, ce frumos, ce frumos, ce nemasurat de dulce. N-au sa se mai desparta niciodata. El o sa lucreze mereu, apoi va studia repede si intr-o zi se vor casatori. si viata ii parea copilului ca o strada intinsa, luminoasa care duce repede, simplu, fara peripetii inspre un cer de un albastru vesnic ca o gradina eterna. S-a ridicat si a strabatut plaja printre copiii care se jucau, printre oameni si sezlonguri. A acostat un vapor, un puhoi de oameni se inghesuia catre pasarela. A suierat sirena. El nu a remarcat nimic din toate astea, tot ceea ce altadata i-ar fi captat atentia pierise. Ochii lui erau intorsi inlauntru nevoit parca sa-si foloseasca timpul pentru a studia omul nou care s-a furisat subit afara din inima lui ferecata. A ajuns la banca unde voia sa-si intalneasca prietena; ea nu era inca acolo. Era totusi prea devreme. Ramasesera zece minute. Probabil ca ea trebuie sa-si bea intai cafeaua, precis ca maica-sa nu i-a dat inca drumul. A stat cateva minute pe banca, apoi s-a ridicat, a facut de cateva ori turul micului rond cu flori. Mai erau doar doua minute, insa acum ar fi trebuit sa se zareasca. Se uita dupa ea in josul drumului. Dar acesta ramanea pustiu. Copacii nu ascundeau pe nimeni. Se profilau fin auriti de soarele dupa-amiezii, netulburati de vant, iar prin frunzisul lor lumina se juca pe drum ca-ntr-un parau auriu. Poteca din padure era asemeni unei hale mari, verzi, linistite la capatul careia se clatina in departare o fasie mica, albastra unde marea si cerul se contopeau. Tremura. Simtea cum ceva in el se crispeaza. "De ce nu vine, de ce nu vine?" "Ah, asta nu-i palaria ei, asta nu-i panglica ei alba? Ea e, ea e." si zagazul inimii lui s-a rupt, s-a simtit zguduit ca de o furtuna, a alergat in intampinare. Pe masura ce s-a apropiat, a vazut ca se inselase. in niciun caz nu era ea, era cu totul altcineva. Numaidecat i s-a parut ca se inabusa ca un sugrumat. L-a cuprins brusc aceeasi senzatia traita pe cand a fost condus in casa unde a stat la capataiul unui mort: un soi de scarba sau de sila de el insusi. Senzatia aceasta bizara si inconfundabila il coplesea de fiecare data cand i se intampla un lucru neplacut de care nu se putea feri, o lucrare la matematica, o examinare. insa cu atata forta ca adineaori nu-l mai zguduise. Aproape o gusta pe limba, amara, ca ceva cumplit. Sangele parea sa-i inghete in vine; peste el a dat o sfarseala care-l alarma. Fruntea ii era stramta si cenusie de parca o acoperise cineva cu umbra mainii sale. S-a intors alene la rondul de flori. "Tot are sa vina, precis. Poate intarzie. Numai sa vina. Dupa el, poate veni si dupa un sfert de ora, numai sa vina." S-a uitat iarasi la ceas. Rastimpul trecuse, iar secundarul mergea mai departe ca un paianjen mic si straveziu intr-o colivie argintie. Piciorul lui mititel calca pe secundele ce cadeau in urma bucati-bucatele ca un soi de praf minuscul pe un drum de tara infim. Acum au mai trecut patru minute, acum chiar cinci. iar minutarul tot urca pe treptele scaritei sale. Dorea sa iasa inaintea ei. Dar, daca ar veni pe cealalta parte, atunci? si sovaia, sa ramana sau sa plece? insa nelinistea i-a dat ghes. A alergat cativa pasi la vale, apoi a ramas locului, si a facut din nou cale intoarsa. S-a asezat pe banca privind in gol. si cu fiecare minut in plus increderea il parasea. intentiona sa o astepte pana la cinci, poate totusi va veni. Din departare, dupa felul cum statea, ar fi putut fi confundat cu un batran. incovoiat, inchis in sine ca cineva peste care a trecut necazurile multor ani. S-a mai ridicat o data si a mai facut cativa pasi pe scena tragediei lui copilaresti. De la distanta au rasunat bataile unui orologiu, dar era prea devreme. L-a confruntat cu ceasul de buzunar. Orologiul ala sigur suna prea devreme. Mai erau doar trei minute pana la cinci. si in aste trei minute speranta s-a aprins din nou in inima lui, dorul asemeni flacararii muribunde a unui incendiu stins, asemeni licarului de viata din bataia ultima a inimii in agonie. Acum, acum era timpul. Acum dindaratul padurii vuiau toate turnurile orasului. Zarea un clopot leganandu-se in aerul limpede, sus, in deschizatura unei clopoinite. si cu fiecare bataie amenintatoare, ii parea ca inima ii e smulsa din piept incet, smucit pentru a-i lungi suferinta. Ei bine, indata o sa iasa afara, s-a gandit el. Turlele au amutit. S-a facut din nou liniste. si pieptul lui s-a pustiit cu totul, simtea inlauntru un gol de parca ar fi carat cu sine ceva mort. Parea ca cineva ii varsase in sange ceva nociv. De asta capul ii era atat de greu, de asta era atat de obosit. Peste iazul insorit ce licarea printre copacii parcului, se ivira cativa nori de fum de la cosul baii publice. Se risipeau in vant. ii privea apatic cum se dizolva in lumina. De dincolo de tufis s-au auzit niste glasuri. Se apropiau doua dadace care impingeau carucioare de copii. Au luat loc pe banca din fata lui, din carucior au scos copii care imediat s-au dat de-a dura in groapa de nisip. El s-a ridicat si a mers mai departe agale, fara ganduri. A revenit iarasi pe plaja. Umbla din nou printre sezlonguri. Acolo se aflau inca doamnele varsinice cu cartile lor, fotograful dinaintea unui grup de oameni. Pesemne ca a facut o gluma, caci toti aveau chipurile surazatoare. Pasiunea lui il tara catre sezlongul unde primise sarutarea la amiaza, ca o mica ambarcatiune purtata inspre stanci de necrutatoarea furtuna. Poate ca ea e acolo. Era ultima lui speranta. S-a strecurat precaut printre sezlonguri, tot mai aproape. si steagul rosu parea sa-l cheme de pe acoperis. Acum ajunsese foarte aproape. O teama nelamurita ii porunci sa se opreasca. Atunci a auzit vocea ei. Ea radea. si acum o alta voce, era a unui baiat. A trecut mai departe prevazator facand inconjurul. S-a aruncat in nisip si s-a tarat inainte pe patru picioare. Cand a ajuns la o departare de unde-i vedea, s-a pus in spatele unei movile de nisip si si-a itit nitel capul peste margine. in clipa aceea a zarit-o in poala unui tanar. Tanarul i-a dat capul pe spate, a sarutat-o, apoi i-a dat drumul. Mana lui i-a apucat piciorul urcand usurel pe acesta. Ea s-a lasat cu totul pe umerii tanarului. Adolescentul si-a retras capul si s-a tarat de acolo masinal cu un picior inaintea celuilalt, o mana inaintea celeilalte. De fapt nu resimtea nimic, nicio durere, niciun chin. N-avea decat o singura dorinta, sa se ascunda, sa se tarasca undeva si sa stea linistit, sa-si caute undeva un locsor in ierburi. Cand s-a departat suficient, s-a ridicat din nisip, si a mers mai departe. Pe drum a dat peste un coleg de scoala si s-a ascuns de el dupa un cort. Din dreapta venea mama lui si il striga. Se facea ca n-o aude. A inceput sa sara peste sezlonguri si peste oameni. si sarind i-a trecut subit prin minte ca astazi a mai alergat o data la fel, la amiaza, pe cand era atat de fericit. si numaidecat l-a coplesit durerea. A cautat sa se salveze pe dune. in varf, s-a trantit la pamant cu chipul printre firele de iarba. ierburile i se leganau deasupra capului ca o padure, printre firele de iarba au trecut zumzaind doua libelule. Era intaia oara in viata baiatului cand bea in aceeasi zi din pocalul bucuriei si al suferintei, el condamnat a mai fi deseori zguduit de extremele celei mai adanci dureri si ale celei mai salbatice bucurii, ca un vas nepretuit ce trebuie trecut prin nenumarate flacari fara sa se sparga. | index 'pageview'); 